 Dimna baa u war celshay: garsoorayaasha wanaagsani malo wax kuma gooyaan, kumana howl galaan gaar ahaan iyo guud ahaanba, maxaa yeelay waxay ogyihiin in aanay maladu runta waxba ka tarayn, adinkuna haddii aad u malyseen wixii aan falay in aan gacan ku dhiigle ku ahay, aniguna aniga ayaa xogtayda idinka og, aqoontaasina waa run aan malo ku jirin, aqoonta aad ii leedihiinna waa mala awaal, waxaana arrintaydu idiinla xumaatay, aniga ayaa naftayda been ka sheegay oo dil iyo luggooyo u ogolaaday, aniga oo og suubanaantayda iyo nabadgelyadayda aan ka nabad qabo waxa la igu eedaynayo. 